Okresná prokuratúra Košice-okolie 
Štúrova 7, 041 47 Košice 	

Sp. zn. : 2 Pv 794/13/8806	Košice, 5.11.2013
EEČ : 2-65-333-2013

U Z N E S E N I E

Trestná vec:	obvinený XXXXX a spol. 
Prečin:	Ohrozovanie mravnej výchovy mládeže podľa § 211 odsek 1 písmeno b Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Košice-okolie
Podľa § 215 odsek 1 písmeno c Trestného poriadku zastavujem trestné stíhanie obvinených:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
ako rodičia syna XXXXX, žiaka ZŠ vo Veľkej Ide, okres XXXXX – okolie, tomuto umožnili od mesiaca február 2013 do 30. 06. 2013 bez ospravedlnenia vymeškať 101 vyučovacích hodín

lebo je nepochybné, že skutok nespáchali obvinení

Odôvodnenie:
Uznesením povereného príslušníka OO PZ Veľká Ida sp. zn. ČVS: ORP-1295/VI-KS-2013 zo d¨ľa 30. 09. 2013 bolo vznesené obvinenie XXXXX a spol. pre prečin ohrozovania mravnej výchovy mládeže podľa § 211 ods. 1 písm. b) Trestného zákona na tom skutkovom základe, ako je to uvedené vo výrokovej časti tohto uznesenia.

V priebehu skráteného vyšetrovania boli vypočutí obvinení XXXXX a XXXXX, ktorí zhodne uviedli, že ich syn XXXXX bol rozhodnutím Okresného súdu XXXXX – okolie odobratí a bol daný náhradnej starostlivosti rodičom obvineného XXXXX. 

Z rozsudku Okresného súdu Košic e- okolie sp. zn. 12P 227/06 zo d¨ľa 12. 12. 2006, ktorý sa stal právoplatným d¨ľa 17. 01. 2007, vyplýva, že mal. XXXXX sa zveruje do spoločnej náhradnej osobnej starostlivosti XXXXX a XXXXX, ktorí sú povinní vykonávať osobnú starostlivosť o maloletého a sú oprávnení maloletého zastupovať, spravovať jeho majetok v bežných veciach, pričom veci, ktoré nie sú bežnou záležitosťou, podliehajú jeho schváleniu súdom. 

Z tohto vyplýva, že obvinení sa nemohli dopustiť vyššie uvedeného prečinu, tak po stránke objektívnej ako aj po stránke subjektívnej, pretože ako vyplýva z rozsudku Okresného súdu XXXXX – okolie starostlivosť o dieťa bola určená iným osobám a nie obvineným. 

	Vzhľadom na vyššie uvedené skutočnosti bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Alexander Chomča
prokurátor